text: Har du lyst til at klappe en ko?
  20 september 2015 kl. 05.36
  En række gårde inviterer nysgerrige på besøg søndag.
  67 gårde er i dag åbne for publikum. Det er 18. gang, landbruget inviterer til et besøg.
  Der er nok at vælge mellem: Det er muligt at besøge gårde med køer og kalve, grise, kyllinger, malkegeder, minkavl, kartoffelproduktion, frugt- og bærproduktion, grøntsager og gårdbutikker.
  Sidste år benyttede 86.000 mennesker sig af invitationen.
  Du kan se adresserne på gårdene på Åbent Landbrugs hjemmeside.
  